Ühendusvõimalusteks on HDMI port, DLNA, 3,5 mm kõrvaklappide väljund, microSD kaardi pesa ja Bluetooth 3.0. Aku on 1730 mAh, sisemälu on 4GB. Evo 3D tagaküljelt vaatavad vastu kaks kaamerasilma. Mõlema taga on 5 MP sensorid, mis salvestavad lisaks 3D piltidele ka 3D videot 720p režiimis. Tavalist 2D videot saab filmida  ka Full HD suuruses. Esiküljel on siiski kõigest üks kaamera videokõnede jaoks, sest ega Evo 3D omaniku vestluspartneril kõigi eelduste kohaselt nagunii veel 3D telefoni ei ole.